Penerbangan 812 Express Air India

Penerbangan 812 Air India Express (), nombor pendaftaran VT-AXV, merupakan penerbangan penumpang antarabangsa yang terhempas pada hari Sabtu, 22 Mei 2010 jam 6.30 pagi waktu tempatan di hujung landasan Lapangan Terbang Antarabangsa Mangalore, Bajpe barat daya India. Seramai 158 penumpang termasuk 6 anak kapal terbunuh selepas pesawat itu jatuh bukit dan terbakar. Kapal terbang itu berasal dari Lapangan Terbang Antarabangsa Dubai, UAE.

Punca
Juruterbang dipercayai terbabas untuk mendaratkan kapal terbang itu kerana landasan itu terletak di atas dataran rata di puncak bukit dan cuaca buruk ketika itu. Pengarah Air India Anup Srivastava menyatakan bahawa lapangan terbang itu terletak di aras 2038 kaki dari aras laut. Setakat ini, juru terbang tidak melaporkan sebarang masalah semasa penerbangan.

Tidak ada hujan , sekadar tiupan angin 6 km sejam .

Lapangan terbang itu dibuka pada 2006 . Ia dikelilingi oleh gunung dan gaung dan ini menyukarkan kerja-kerja menyelamat. Hanya juru terbang yang berpengalaman boleh mendarat di situ kerana rupa bumi sekitarnya.

Seramai 9 orang gagal menaiki kapal terbang itu .

Mereka yang selamat ialah Joel Prathap D’Souza (KMC hospital, Mohammad Umer Farooqi, (KMC hospita), Sabrina Haq, dari Kasturba Medical College, Mangalore (KMC hospital). Lain-lainn yang selamat ialah Mayan Kutty, dari Kasargod, Pradeep G.K., dari Tannirbhavi, Mangalore, dan Krishnan Kollikunnu, - SCS Hospital, Mangalore, Abdulla Puttur Ismail - K.S. Hegde Hospital, Derlakatte, Mangalore Taluk dan Mohammad Usman di Unity Hospital.

Juruterbang F. Glusica, dari Serbia, dan pembantu juruterbang H.S. Ahluwalia dipercayai terbunuh. Mereka yang cedera dan terbunuh dihantar ke 4 buah hospital iaitu S.C.S Hospital, Balmatta, Mangalore; KMC Hospital, Jyothi Cirlce, Mangalore; Government Wenlock Hospital; dan A.J. Hopsital.

Bantuan
Perdana Menteri India Manmohan Singh membatalkan semua jadual pertemuan bagi memantau bantuan kepada mangsa kemalangan.  Setiap keluarga akan mendapat pampasan 200,000 rupee setiap yang terbunuh dan 50,000 setiap mangsa yang cedera. Syarikat Air India dan Boeing akan menyiasat kemalangan itu dan cuba mengesahkan nama-nama mangsa.

Rujukan

2010 di India
Kemalangan penerbangan di India
Kemalangan penerbangan pada 2010
Terlajak landasan